DIRETTIVA TAL-KUMMISSJONI 2005/9/KE
tat-28 ta' Jannar 2005
li temenda d-Direttiva tal-Kunsill 76/768/KEE, li tikkonċerna prodotti kożmetiċi, bl-iskop li tadatta l-Anness VII tagħha għall-progress tekniku
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li ttrattat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta' l-Istati Membri li għandhom x'jaqsmu ma' prodotti kożmetiċi (1), u b'mod partikolari l-Artikolu 8(2) tagħha,
Wara li kkonsultat il-Kumitat Xjentifiku dwar il-Prodotti Kożmetiċi u Prodotti mhux ta' l-Ikel maħsuba għall-Konsumaturi,
Billi:
(1)
L-ewwel Parti ta' l-Anness VII tad-Direttiva 76/768/KEE tistabbilixxi lista ta' filtri tal-UV li jista' jkun fihom il-prodotti kożmetiċi.
(2)
Il-Kumitat Xjentifiku dwar il-Prodotti Kożmetiċi u Prodotti mhux ta' l-Ikel maħsuba għall-Konsumaturi hu ta' l-opinjoni li l-użu tal-, 2-[4-(diethylamino)-2-hydroxybenzoyl]-, hexylester sa 10 % fi prodotti ta' protezzjoni għall-kontra x-xemx, waħdu jew flimkien ma' assorbaturi tal-UV, hu mingħajr periklu. Għalhekk l-aċidu benzoic, 2-[4-(diethylamino)-2-hydroxybenzoyl]-, hexylester għandu jkun inkluż fl-Anness VII, l-ewwel Parti tad-Direttiva 76/768/KEE bħala numru ta' referenza 28.
(3)
Id-Direttiva 76/768/KEE għandha għalhekk tkun emendata kif xieraq.
(4)
Il-miżuri previsti f'din id-Direttiva huma konformi ma' l-opinjoni tal-Kumitat Permanenti dwar il-Prodotti Kożmetiċi,
ADOTTAT DIN ID-DIRETTIVA:
Artikolu 1
L-Anness VII tad-Direttiva 76/768/KEE hu emendat skond l-Anness għal din id-Direttiva.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex ikunu konformi ma' din id-Direttiva sa mhux aktar tard mit-28 ta' Lulju 2005. Huma għandhom jikkomunikaw minnufih lill-Kummissjoni t-test ta' dawn id-dispożizzjonijiet u t-tabella ta' korrelazzjoni bejn dawn id-dispożizzjonijiet u din id-Direttiva.
Meta Stati Membri jadottaw dawn id-dispożizzjonijiet, huma għandhom ikollhom referenza għal din id-Direttiva jew ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir referenza bħal din.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b'din id-Direttiva.
Artikolu 3
Din id-Direttiva għandha tidħol fis-seħħ għoxrin jum wara l-pubblikazzjoni tagħha f'Il-Ġurnal Uffiċjali ta' l-Unjoni Ewropea.
Artikolu 4
Din id-Direttiva hi indirizzata lill-Istati Membri.
Magħmul fi Brussell, 28 ta' Jannar 2005.